கர்நாடகாவின் பெங்களூரில் உள்ள **தேசிய உயிரியல் அறிவியல் மையம்** உயிரியல் ஆராய்ச்சியில் நிபுணத்துவம் பெற்ற ஒரு ஆராய்ச்சி மையமாகும். இது இந்திய அரசின் அணுசக்தித் துறையின் கீழ் உள்ள டாட்டா அடிப்படை ஆராய்ச்சி கழகத்தின் ஒரு பகுதியாகும்.  தேசிய உயிரியல் அறிவியல் மையம் உயிரியலின் எல்லைப் பகுதிகளில் அடிப்படை மற்றும் இடைநிலை ஆராய்ச்சிகளை மேற்கொள்கிறது. ஆசிரியர்களின் ஆராய்ச்சி ஆர்வங்கள் ஒற்றை மூலக்கூறுகளின் ஆய்வு முதல் கணினி உயிரியல் வரை நான்கு பரந்த பகுதிகளில் உள்ளன.  இந்திய தேசிய ஆராய்ச்சிப் பேராசிரியரும் டாடா அடிப்படை ஆராய்ச்சி கழகத்தின் நிறுவனருமான ஒபைத் சித்திகி எஃப்ஆர்எசு தேசிய உயிரியல் அறிவியல் மையத்தின் நிறுவனர்-இயக்குனராக இருந்தார்.

ஆராய்ச்சி பகுதிகள்
------------------

உயிர்வேதியியல், உயிர் இயற்பியல், உயிர் தகவலியல், நரம்பியல், செல்லுலார் அமைப்பு மற்றும் சமிக்ஞை, மரபியல் மற்றும் மேம்பாடு, உயிரியல் அமைப்புகளின் கோட்பாடு மற்றும் மாதிரியாக்கம், சூழலியல் மற்றும் பரிணாமம் போன்ற உயிரியலின் பல்வேறு துறைகளின் அடிப்படை ஆராய்ச்சிகளில் இம்மையம் கவனம் செலுத்துகிறது. ஒருங்கிணைந்த முதுநிலை அறிவியல் மற்றும் முனைவர் பட்ட ஆராய்ச்சிப் பிரிவில் பட்டமும் இங்கு வழங்கப்படுகிறது. ஒவ்வொரு மாற்று ஆண்டும் வனவிலங்கு உயிரியல் மற்றும் பாதுகாப்புப் பாடத்தில் முதுநிலை அறிவியல் படிப்பையும் வழங்குகிறது. 2016ஆம் ஆண்டு வரை, இங்கு 182 பேர் முனைவர் பட்டமும் 65 பேர் முதுநிலை அறிவியலில் வனவிலங்கு உயிரியல் மற்றும் பாதுகாப்பில் பட்டமும் பெற்றிருந்தார்கள்.

மையங்கள் மற்றும் திட்டங்கள்
---------------------------

பல்வேறு ஆராய்ச்சி ஆய்வகங்களுடன் கூடுதலாக, தேசிய உயிரியல் அறிவியல் மையம் பின்வரும் ஆராய்ச்சி மையங்கள் அல்லது திட்டங்களை வழங்குகிறது:

* வாழும் இயந்திரங்கள் பற்றிய ஆய்வுக்கான சைமன் மையம்
* தேசிய உயிரியல் அறிவியல் மையம்-மேக்சு பிளாங்க் லிப்பிட் மையம்
* இரசாயன சூழலியல்
* தண்டு உயிரணு செல்களைப் பயன்படுத்தி மூளைக் கோளாறுகளை கண்டுபிடிப்பதற்கான முடுக்கி நிரல்
* வனவிலங்கு உயிரியல் மற்றும் பாதுகாப்பில் முதுநிலை

பெங்களூர் உயிரியல் தொகுதி
-------------------------

தேசிய உயிரியல் அறிவியல் மையத்தில் தண்டு உயிரணு செல் உயிரியல், மறுபிறப்பு மருத்துவ நிறுவனம், செல்லுலார் மற்றும் மூலக்கூறு தளங்களுக்கான மையம் போன்ற பல கூட்டு முயற்சிகளில் ஈடுபட்டுள்ளது.  இந்த மூன்று நிறுவனங்களும் ஒன்றாக இணைந்து பெங்களூர் உயிரியல் தொகுதியின் ஒரு பகுதியாக செயல்படுகின்றன, அடிப்படை ஆராய்ச்சி, மொழிபெயர்ப்பு ஆய்வுகள் மற்றும் தொழில்நுட்ப மேம்பாடு ஆகியவற்றை ஒன்றாகக் கொண்டு வருகின்றன.

சர்ச்சைகள் மற்றும் குற்றச்சாட்டுகள்
-----------------------------------

2020-2021 ஆம் ஆண்டில் பப்பீர் இணையதளத்தில் பல குற்றச்சாட்டுகள் தோன்றின. தேசிய உயிரியல் அறிவியல் மைய ஆராய்ச்சியாளர்கள் தங்கள் வெளியீடுகளில் தரவு கையாளுதல் முறைகேடுகளில் ஈடுபட்டதாகக் குற்றம் சாட்டப்பட்டது. இதனால் உள் விசாரணையும் இதழிலிருந்து பின்வாங்கல் நிகழ்வும் நடந்தன.

மேற்கோள்கள்
-----------

1. ↑  Who We Are and What We Do | NCBS
2. ↑  Research Development Office - Grants for independent researchers | NCBS
3. ↑  "NCBS Faculty". 18 August 2016 அன்று பார்க்கப்பட்டது.
4. ↑  "Admissions". 18 August 2016 அன்று பார்க்கப்பட்டது.
5. ↑  "Alumni in 2016". *National Centre for Biological Sciences*. 2017-11-15. 2017-11-15 அன்று பார்க்கப்பட்டது.
6. ↑  inStem - About Us
7. ↑  "Bangalore Bio-Cluster | Centre for Cellular and Molecular Platforms (C-CAMP)". 2018-02-01 அன்று மூலம் பரணிடப்பட்டது. 2022-05-02 அன்று பார்க்கப்பட்டது.
8. ↑  Datta, Sayantan (2021-07-31). "NCBS Retraction: Ex-Student Alleges Others Involved in Research Fraud". *The Wire Science* (ஆங்கிலம்). 2021-08-01 அன்று பார்க்கப்பட்டது.
9. ↑  Bandyopadhyay, Siladitya; Chaudhury, Susmitnarayan; Mehta, Dolly; Ramesh, Arati (2020-10-05) (in en). *RETRACTED ARTICLE: Discovery of iron-sensing bacterial riboswitches*. .

புற இணைப்புகள்
--------------

* அதிகாரப்பூர்வ இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
| மற்றவை | 
* IdRef

 |